Korrigeeriv tegevus
Korrigeeriv tegevus (corrective action) on tegevus avastatud mittevastavuse või muu soovimatu olukorra põhjuse kõrvaldamiseks. Võib olla rohkem kui üks mittevastavuse põhjus. Korrigeeriv tegevus võetakse ette probleemi kordumise vältimiseks, samas kui ennetav tegevus võetakse ette ilmnemise vältimiseks. Tuleb teha vahet korrektsiooni ja korrigeeriva tegevuse vahel. Korrigeeriv on tegevus, mis teostatakse, kui oht projekti teostamise käigus ilmneb. Organisatsioon peab rakendama korrigeerivaid meetmeid mittevastavuste põhjuste kõrvaldamiseks, et vältida selle vea kordumist. Korrigeerivad tegevused peavad olema kooskõlas väljaselgitatud mittevastavuste tagajärgedega. Korrigeeriv tegevus on mõningates tööstusharudes kvaliteedijuhtimise süsteemi osana, nagu näiteks meditsiinitööstuses ja farmaatsiatööstuses Ameerika Ühendriikides. Sel juhul peetakse nõuetekohase korrigeeriva tegevuse käitlemise ebaõnnestumist Ameerika Ühendriikide hea tootmistava eeskirjade rikkumiseks.Kui ettevõte ei ole uurinud, registreerinud ja analüüsinud nõuetele mittevastavuse algpõhjuseid ega suutnud välja töötada ja rakendada efektiivselt korrigeerivat tegevust võib ravimit või meditsiiniseadet ebakvaliteetseks. Korrigeeriv tegevus, ka korrektiivne tegevus on ettevõtte või selle allüksuse juhtimissüsteemis sisseviidav muudatus pärast esinevate puuduste tuvastamist ja olukorra analüüsimist. Sageli leiavad korrigeerivad tegevused aset pärast klientide esitatud veateateid ja pretensioone, pärast siseauditi toimumist või soovimatute trendide avastamisel protsesside jälgimise käigus statistilise protsessikontrolli läbiviimisel. See on praktika esilekerkinud probleemide võimalike tagajärgede vältimiseks või leevendamiseks senise tegevuskava või plaanide muutmisega. Logistikas on  korrektiivsed tegevused vajalikud pea igapäevaselt vedude teostamisel, varude juhtimisel, klientidelt saabunud tellimuste täitmisel jne.